open-index/open-wikipedia-markdown huggingface dataset:
Enantiodromija

**Enantiodromija** (iš  + *δρόμος* „bėgimas priešais“) – Karlo Gustavo Jungo įvesta analitinės psichologijos sąvoka – principas, jog viskas pereina į savo priešybę.

Šis žodis paimtas iš Herakleito filosofijos, cituojamos Stobėjaus, kurioje teigiama, kad „iš gyvo pasidaro negyvas, o iš negyvo gyvas, iš jauno senas, o iš seno jaunas, iš budraus miegantis, o iš miegančio budrus, kūrimo ir žlugimo srautas niekada nesustoja“. Jungas enantiodromija vadina nesąmoningos priešybės pasireiškimą laiko sekoje. Kai žmogaus sąmoningą gyvenimą valdo absoliučiai vienpusė kryptis, tai ilgainiui susidaro tokia pat stipri nesąmoninga priešinga pozicija, kuri pradeda slopinti sąmoningą veiklą, o galiausiai ją nutraukia. Pasak Jungo, žmogus turėtų įtraukti į savo sąmonę besipriešinantį pasąmonės archetipą ir siekti priešybių sandermės.

Enantiodromijos principą išreiškia uroboro, In ir Jang simboliai.

## Šaltiniai
Fantazija

**Fantazija** – vaizduotės veikla ir vaizdinių kompleksas, nuo kitų vaizdinių besiskiriantis tuo, kad jo neatitinka jokia tikra išorinė duotybė. Nors fantazija gali pradžioje remtis prisimenamais tikrų įvykių vaizdais, vis dėlto jos turinys neatitinka jokios išorinės tikrovės, bet iš esmės yra dvasios kūrybinės veiklos padarinys, energijos užplūstų psichinių elementų kombinacijos veikla arba produktas. Fantazija paprastai esti nesąmoningų turinių įsiveržimas į sąmonę arba yra sukelta laukiančios, intuityvios nuostatos.

Karlas G. Jungas išskiria aktyviąją ir pasyviąją fantaziją. Aktyvias fantazijas sužadina intuicija – tai į nesąmoningų turinių suvokimą nukreipta nuostata, kai libido užvaldo visus iš pasąmonės išnyrančius elementus ir lygiagrečios medžiagos asocijavimu suteikia jiems aiškumą ir vaizdumą. Pasyvios fantazijos iškart pasirodo vaizdiniais, nesant išankstinės intuityvios nuostatos. Ji veikiausiai visada kyla iš pasąmonėje vykstančio sąmonei priešingo vyksmo. Pasyvi fantazija dažnai yra ligos, nenormalumo ženklas, tuo tarpu aktyvi fantazija priklauso prie aukščiausių dvasinių žmogaus veiklų, nes joje sąmoninga ir nesąmoninga asmenybė suliejama į bendrą visumą. Fantazija labai gimininga sapnui (šis tėra pasyvi fantazija) – galima išskirti jos išreikštą ir slaptą prasmę. Fantazija yra stipresnė už sapną, nes jai reikia įveikti ovyje būdraujančią sąmonę.

## Šaltiniai
Umaras II

**Umaras II** (Omaras II, , ~683–720 m.) – VIII a. arabų kalifas iš Omejadų dinastijos, valdęs 717–720 m.

## Biografija
Umaras buvo kalifo Abdulmaliko jaunesnio brolio Abdulazizo sūnus (Umaras ibn Abdulazizas). Jo motina buvo Um Asim, antrojo kalifo Umaro anūkė. Jos tikrasis vardas, minima, buvo Laila. Dauguma istorikų mano, kad Umaras gimė 61 metais po Hidžros, kas atitinka 682 ar 683 m., Medinoje. Apie 685 m. jo tėvas buvo paskirtas Egipto valdytoju. Umaras augo ir mokėsi Medinoje. Jau jaunystėje Umaras pagarsėjo kuklumu ir išsimokslinimu. Istorikai mini jį tapus imamu (lyderiu), fakihu (teisininku) ir mudžtahidu (nepriklausomu teisininku). Istorikai priskiria jam viso Korano išmokimą atmintinai, asketizmą ir gilias žinias. Sakoma, kad jau jaunu juo žavėjosi kalifas Abdulmalikas ir paskyrė Chanasiros (miestas Sirijoje) valdytoju, ištekino už jo savo dukrą. 706 m. naujas kalifas Validas I paskyrė jį Medinos valdytoju ir po ketverių metų prijungė valdyti Taifą. Pradėjęs valdyti Umaras subūrė dešimties geriausių Medinos juristų ir didikų patarėjų tarybą (šurą). Umaro valdymas buvo toks sėkmingas, kad iš Irako į Hidžazą pradėjo bėgti žmonės, nepatenkinti ypač brutaliu Irako valdytojo Hadžadžo ibn Jusufo valdymu. Pastarasis rašė skundus Validui I ir pasiekė, kad Validas I atšauktų Umarą iš pareigų.

Umaras po to keliavo į Damaską, kur patarinėjo pusbroliams kalifams Validui I ir  Suleimanui iki 717 m., kai Suleimanas po mirties paliko kalifo postą jam. Umaras II siekė susitvarkyti kalifato viduje. Jis nutraukė labai varginančią karinę Konstantinopolio apsiaustį. Nušalino nepopuliarius valdytojus ir numaldė nearabų musulmonų nepasitenkinimą sulyginęs jų teises su arabų musulmonais. Jis sustabdė valstybės žemių pavertimą privačiomis valdomis ir modifikavo mokesčių sistemą, kad būtų atsižvelgiama į žemės statusą, o ne į jos savininkų religiją. Jį, vienintelį iš Omejadų kalifų, teigiamai vertino vėlesnių Abasidų istorikai. Labai palankus ir šiitų vertinimas. Umaras II siekė laimėti neturtingų musulmonų paramą. Jis viešai pasmerkė prieš tai valdžiusių Omejadų kalifų represijas prieš nepatenkintuosius, grąžino nusavintas žemes. Pareikalavo baigti smerkti Ali ibn Abu Talibą penktadienio maldų metu, inicijavo ikonoklastinę politiką kalifate. Buvo nusiuntęs laišką Bizantijos imperatoriui Leonui III, kuriame siūlė jam atsiversti į islamą. Kai kur tvirtinta, kad jis buvo penktasis „teisingasis“ kalifas, taip siejant jį su pirmaisiais kalifais-rašidunais. Umaras II valdė tik apie 3 metus iki savo mirties 720 m. vasarį prie Alepo. Manoma, kad jis buvo susilaukęs 12 sūnų ir 6 dukterų. Po jo mirties kalifu tapo Jazidas II.

## Šaltiniai
* Enciklopedija Britannica
* Dr. Ali Muhammad As-Sallabi. *Biography Of Umar Bin Abdul Aziz*.
* Khalid Yahya Blankinship, Khalid 'A. Blankinship. *The End of the Jihad State: The Reign of Hisham Ibn 'Abd al-Malik and the Collapse of the Umayyads*, 1994
Julius Liudvikas Vyneris

**Julius Liudvikas Vyneris** (vok. *Julius Ludwig Wiener*, 1795 m. balandžio 1 Dancige – 1862 m. vasario 24 d. Memelyje) – pirklys, dosniausias Memelio filantropas, Memelio magistrato narys (1833 m.).
Lietuvos futbolo klubų asociacija

**Lietuvos futbolo klubų asociacija** (**LFKA**) – organizacija, įsteigta Lietuvos futbolo klubų, kurių komandos dalyvauja Lietuvos aukščiausiojo lygmens futbolo čempionate. LFKA 2003 m. lapkričio mėn. Kaune įkūrė septyni Lietuvos futbolo A lygos klubai (Kauno FBK “Kaunas”, Panevėžio “Ekranas”, Rūdiškių “Vėtra”, Vilniaus “Žalgiris”, Klaipėdos “Atlantas”, Marijampolės “Sūduva” ir Vilniaus “Šviesa”). Valdybos pirmininku patvirtintas Vilniaus "Šviesos" klubo vadovas Algimantas Breikštas, asociacijos direktoriumi išrinktas Rūdiškių "Vėtros" klubo prezidentas Romas Stašauskas.

2013 m. balandžio mėn. LFKA buvo įkurta iš naujo, prezidentu išrinktas Rolandas Skaisgirys. Sutarties pagrindu su Lietuvos futbolo federacija, LFKA organizavo A lygos varžybas nuo 2013 iki 2015 m. Nuo 2016 m. A lygos varžybų organizavimu užsiima LFKA A Lyga.

## Nuorodos
Rafaelas Patkanianas

**Rafaelas Patkanianas** (, ), pasirašinėjęs slapyvardžiu ***Gamaras Katipa*** (1830 m. lapkričio 20 d. – 1892 m. rugsėjo 3 d.) – Rusijos armėnų rašytojas.

## Biografija
Gimė Nachičevanėje prie Dono (dabar – Rostovo prie Dono dalis), šventiko šeimoje. Studijavo Lazarevo rytų kalbų institute Maskvoje, 1850–1852 m. dirbo pedagoginį darbą Tbilisio armėnų seminarijoje. Vėliau Rafaelas Patkanianas mokslus tęsė Dorpato ir Sankt Peterburgo universitetuose, klausė paskaitų Vokietijos universitetuose.

Nuo 1850 m. Rafaelas Patkanianas bendradarbiavo tėvo redaguojamame savaitraštyje „Ararat“. 1855–1857 m. išleido penkis literatūros rinkinius „Gamar Katipa“, juose skelbė savo patriotinius eilėraščius ir kitų rašytojų kūrinius. Rafaelas Patkanianas Peterburge subūrė vietos armėnų intelektualus, 1862 m. įsteigė tipografiją, leido tiek pačių armėnų kūrinius, tiek vertimus iš rusų ir kitų kalbų į armėnų. 1863–1964 m. redagavo savaitraštį „Šiaurė“ Sankt Peterburge. Šį valdžiai uždarius, Rafaelas Patkanianas grįžo į Nachičevanę, kur dirbo pedagoginį darbą, įsteigė nemokamą amatų mokyklą.

## Kūryba
Eilėraščiuose *Arakso ašaros* (1855 m.), *Agasio motinos daina* (1862 m.), istorinėje poemoje *Narsiojo Vardano Mamikoniano mirtis* (1856 m.), remdamasis tautos garbinga praeitimi, žadino armėnų nacionalinę savimonę, skatino išsivaduoti iš svetimšalių priespaudos (eilėraščių ciklas *Laisvosios dainos*, 1878 m.). Parašė apsakymų (*Atviras kiemas* 1874 m., *Karas* 1877 m., *Senas viengungis* 1885 m., *Vaikščiojantys lavonai* ir *Kas kaltas*?, abu 1889 m.; juose smerkė pirklių ir dvasininkų savanaudiškumą), apysakų (*Garbėtroška* 1880 m., *Ponia ir tarnaitė* 1884 m.; jose pavaizdavo nutautėjusio armėnų jaunimo gyvenimą), satyrinių eilėraščių (ciklas *Naujosios Nachičevanės lyra* 1879 m.), politinės publicistikos. Į armėnų kalbą išvertė Ezopo pasakėčių, D. Defo „Robinzoną Kruzą“, A. Puškino „Pasaką apie žveją ir žuvį“.

## Šaltiniai
Apercepcija

**Apercepcija** (iš lot. *ad-* „į, link“ ir *percipere* „suvokti, įimti, pagauti“) – psichinis procesas, per kurį naujas turinys taip prijungiamas prie panašių jau esamų turinių, kad jis laikomas suprantamai suvoktu arba aiškiu. Apercepcija gali būti aktyvioji (kai subjektas savaime, skatinamas savų motyvų sąmoningai ir dėmesingai suvokia naują turinį ir asimiliuoja jį šalia kitų, jau paruoštų turinių) ir pasyvioji (kai naujas turinys įsiskverbia į sąmonę iš išorės per jusles arba iš vidaus (pasąmonės) ir tam tiktu mastu priverčia atkreipti į jį dėmesį ir suvokti).

## Šaltiniai
Der Klassiker

**Der Klassiker**, dar žinomas kaip **German Classico** – futbolo derbis tarp dviejų didžiausių Vokietijos komandų – Bayern Munich ir Borussia Dortmund. Komandos susitinka Bundeslygoje, UEFA Čempionų lygoje, DFB Pokal futbolo taurėje. 

Abi komandos per pastaruosius 24 Bundeslygos sezonus yra laimėjusios 21 titulą. Komandų konkurencija padidėjo 2010 m., kai Borussia dukart laimėjo Bundeslygą (2010-11, 2011-12 sezonuose), taip pat šios komandos susitiko 2013 m. UEFA Čempionų lygos finale, kuomet Bayern laimėjo 2-1, Arjenui Robbenui įmušus pergalingą įvartį 89-ąją minutę.

## Statistika
Lietuvos futbolo klubų asociacija A Lyga

**Lietuvos futbolo klubų asociacija A Lyga** (**LFKA A Lyga**) – organizacija, organizuoja Lietuvos futbolo klubų aukščiausiojo lygmens - A lygos - čempionatą. LFKA A Lyga buvo įkurta 2015 m. gruodžio 7 d. 

2017 m. rugsėjo mėn. LFKA buvo priimta į LFF narius.

## Veikla ir tikslai
Asociacijos veiklos pagrindiniai tikslai ir uždaviniai yra sutarties su LFF pagrindu organizuoti bei vykdyti A lygos futbolo čempionatus bei skatinti, vystyti bei populiarinti futbolo žaidimą bei kelti profesionalaus futbolo lygį Lietuvoje.

Vienas iš pirmųjų užsibrėžimų buvo atstatyti skaidrumą ir visuomenės pasitikejimą po manipuliavimo rungtynių rezultatais skandalo 2015 m A Lygos cempionate, po kurio subyrėjo FK Kruoja Pakruojis ir FK Klaipėdos Granitas klubai. Problema egzistavo ir 2014 m., kai buvo nubausta FK Banga. Užduotis buvo sudėtinga, 2019 pabaigoje nuvilnijo dar vienas manipuliavimo rungtynių rezultatais skandalas, po kurio buvo nubausti ir diskvalifikuoti A lygos nariai FK Atlantas ir FK Palanga bei I lygos narys FK Kupiškis.

#### LFKA A Lygos prezidentai
Pirmojo prezidento pareigas užėmė karjerą baigęs futbolininkas Deividas Šemberas. 

Po Šembero atsistatydinimo 2017 m. balandžio mėnesį, vadovavimą perėmė Vidmantas Murauskas.

2018 m. kovo mėn. prezidentu buvo išrinktas Rytis Davidovičius, FK Sūduvos vadovas Vidmantas Murauskas užėmė valdybos pirmininko pareigas . Davidovičius pasitraukė iš posto gruodžio mėnesį.

2018 m. gruodžio mėn. Vidmantas Murauskas buvo išrinktas naujuoju prezidentu. 2020 m. kovo mėn., likus 3 dienoms iki naujo A lygos sezono pradžios Murauskas atsistatydino.

2020 m. kovo 26 d. naujuoju prezidentu buvo išrinktas Vilniaus „Riterių“ klubo prezidentas Janas Nevoina. Jis taip pat tapo ir valdybos pirmininkku.

2024 m. vasario mėn. prezidentu išrinktas naujai generaliniu rėmėju tapusio TOPsporto vadovas Gintaras Staniulis. Pirmąkart organizacijos prezidentu išrinktas ne klubo atstovas o verslininkas. Taip pat buvo nutarta įtvirtinti naują pareigybę organizacijoje – viceprezidento. Juo tapo buvęs LFKA A lyga prezidentas Janas Nevoina.

## Nuorodos
Mančesterio derbis

**Mančesterio derbis** () – futbolo derbis tarp dviejų Mančesterio komandų – Manchester City ir Manchester United. United žaidžia Old Trafford stadione, kuomet Manchester City – Etihad Stadium. Komandos laikomos vienomis geriausių Premier Lygoje, taip pat susitinka UEFA Čempionų lygoje, FA taurėje. Komandos yra sužaidusios 177 rungtynes, iš kurių 73 laimėjo United, 52 – City, dar 52 pasibaigė lygiosiomis. 

## Daugiausiai įvarčių įmušę žaidėjai
Hišamas

**Hišamas** (, 691–743 m.) – VIII a. arabų kalifas iš Omejadų dinastijos, valdęs 724–743 m.

## Biografija
Hišamas buvo kalifo Abdulmaliko sūnus (Hišamas ibn Abdulmalikas). Beveik nieko nežinoma apie jo gyvenimą iki 724 m., kai po brolio Jazido II mirties jis tapo kalifu. Jis laikomas paskutiniuoju Omejadų kalifu, kurio valdymo metu kalifate buvo sąlyginai ramu, valstybė klestėjo ir turtėjo. Istorijoje Hišamas vaizduojamas sumaniu ir gabiu valdovu. Jis organizavo daugelio pilių ir rūmų statybas Sirijoje. Tačiau šis klestėjimas tikriausiai buvo apgaulingas, nes praėjus tik 7 metams po Hišamo valdymo pabaigos, suirutės metu Omejadai buvo nuversti iš valdžios. Hišamas pradėjo valdyti po ketvirtosios arabų ekspansijos bangos Jazido II valdymo metais. Hišamo valdymo metu arabų kariai buvo pasiekę tolimiausius taškus Frankostane, Kaukaze ir Sinde. Tačiau šie kraštai buvo nusiaubti jau anksčiau ir naujuose žygiuose nebebuvo laimima reikšmingo grobio. Į kalifato valdas patekę kalnuoti, maištininkams patogūs, regionai Šiaurės Afrikoje, Afganistane ir kitur nominaliai priklausė kalifatui, bet realybėje arabai ten neturėjo valdžios. 

Kalifatui pasidarė sunku atsilaikyti prieš organizuotas frankų, bizantiečių ir indų princų pajėgas, jiems pradėjo kelti grėsmę padrikos ir skurdžios turkų, chazarų ir berberų pajėgos. Hišamo valdymo metu arabai patyrė keletą reikšmingų pralaimėjimų, iš kurių skaudžiausias buvo artimiausių kalifui Sirijos pajėgų pralaimėjimas 730 m. Azerbaidžane. Po 740 m. Sirijos pajėgos, kurių pagalba laikėsi Omejadų valdžia nuo 684 m. Mardž Rahito mūšio, buvo žymiai susilpnėjusios ir praradusios norą kariauti po serijos pralaimėjimų Šiaurės Afrikoje. Hišamas bandė organizuoti, kad kalifo postas po jo mirties pereitų jo sūnums, tačiau jam mirus 743 m. kalifu tapo dar Jazido II paveldėtoju patvirtintas Validas II.

## Šaltiniai
* Enciklopedija Britannica
* Khalid Yahya Blankinship, Khalid 'A. Blankinship. *The End of the Jihad State: The Reign of Hisham Ibn 'Abd al-Malik and the Collapse of the Umayyads*, 1994
Argentinos–Brazilijos futbolo derbis

**Argentinos-Brazilijos futbolo derbis**, dar vadinamas **Pietų Amerikos El Clásico** – futbolo derbis tarp dviejų stipriausių Pietų Amerikos komandų – Argentinos ir Brazilijos. Abi komandos yra tarp turinčių didžiausią Elo reitingą, FIFA pasaulio reitingą, yra vertinamos kaip vienos geriausių futbolo rinktinių pasaulyje. Argentinai yra atstovavę tokie žaidėjai kaip José Manuel Moreno, Adolfo Pedernera, Alfredo Di Stéfano, Omar Sívori, Mario Kempes, Diego Maradona, Fernando Redondo, Gabriel Batistuta ar Lionel Messi, Brazilijai – Pelé, Garrincha, Zico, Romario, Roberto Carlos, Ronaldo, Rivaldo, Ronaldinho, Kaká, Neymar. Dažniausiai lyginami žaidėjai buvo Maradona ir Pele, šiais laikais – Messi ir Neymar.  

Rinktinės yra susitikusios 110 kartus, 42 kartus laimėjo brazilai, 43 – argentiniečiai, dar 26 susitikimai pasibaigė lygiosiomis.
Jegoras Kondratiukas

**Jegoras Kondratiukas** (*Єгор Кондратюк*; g. 2000 m. rugpjūčio 2 d.) – Ukrainos futbolininkas, rungtyniaujantis saugo pozicijoje. Buvęs Kauno „Stumbro“ komandos žaidėjas.

## Karjera

2019 m. tapo Kauno „Stumbro“ nariu. Debiutavo rungtynėse prieš Kauno Žalgirį 2019 m. balandžio 7 d. Šiose rungtynėse Jegoras sužaidė 3 minutes, o stumbriečiai pralaimėjo miesto derbį 0-1.

2019 m. vasarą FC Stumbras buvo pašalintas iš A lygos, o jegorui teko ieškotis kito klubo.

Vėlesniais metais persikėlė į Moldaviją, kur atstovavo Dinamo-Auto klubui.

## Išnašos

## Nuorodos
* Transfermarkt
Andrijus Karvackis

**Andrijus Karvackis** arba **Andrejus Karvackis** (*Карвацький Андрій Леонідович*; g. 1997 m. balandžio 12 d.) – Ukrainos futbolininkas, gynėjas.

## Karjera

### „Panevėžio“ klubas
2018 m. tapo „Panevėžio“ futbolo klubo nariu. 2018 m. sezone panevėžiečiai žaidė Pirmoje lygoje.

2019 m. kartu FK Panevėžys rungtyniavo A lygoje. Ukrainietis sužaidė 15 rungtynių A lygoje ir buvo startinės sudėties žaidėjas, tačiau vasarą gavo kryžminių raiščių traumą, kuri ilgam žaidėją išvedė iš rikiuotės.

2019 m. lapkričio mėn. pranešta, kad žaidėjas palieka Panevėžio klubą.

### Ukrainoje
Grįžęs į Ukrainą rungtyniavo Kijevo „Rubikon“ bei Donecko „Olimpik“. 

2022-ųjų pradžioje perėjo į Vinicos „Nyva“, tačiau dėl Rusijos pradėto karo Ukrainoje, jau po mėnesio persikėlė į Lietuvą.

### „Ekrano“ klubas
Atstovavo Panevėžio „Ekranui“.

2023 m. birželio 11 d. pelnė het-triką rungtynėse prieš FA Šiauliai B.

### „Kauno Žalgirio“ klubas
2023 m. liepos 2 d. pranešta, kad perėjo į „Kauno Žalgirio“ klubą. Tą pačią dieną debiutavo A lygos rungtynėse prieš FA Šiauliai. FK Kauno Žalgiris nugalėjo varžovus rezultatu 3:2.

### „Panevėžio“ klubas
2024 m. vasario 29 d. FK Panevėžys paskelbė apie naujoką.

2024 m. balandžio 10 d. debiutavo A lygos rungtynėse prieš FA Šiauliai. Panevėžiečiai pirmavo nuo 8 min., kai pasižymėjo Federico Palacios Martínez, o Nauris Petkevičius 85 min. išlygino rezultatą. Susitikimas baigėsi lygiosiomis (1-1). Karvackis rungtynes pradėjo ant atsarginių suolelio, o aikštėje pasirodė pačioje susitikimo pabaigoje (88 minutę) vietoje Róbert Mazáň.

2024 m. gruodžio 28 d. pranešta, kad pratęsta sutartis su futbolininku iš Ukrainos.

2025 m. vasario 2 d. pelnė įvartį A lygos rungtynėse prieš FA Šiauliai. Karvackis išlygino rezultatą (1-1). 32 minutę futbolininkui buvo parodyta geltona kortelė, o 55 minutę ir antroji geltona kortelė, netrukus virtusi raudona. Varžovai palaužė panevėžiečius rezultatu 3-1.

### Vėlesnė karjera
2025 m. gruodžio 14 d. oficialiai pranešta, kad futbolininkas karjerą tęs Talant (Kirgizija).

## Statistika

## Išnašos

## Nuorodos
* alyga.lt svetainė 
* lietuvosfutbolas.lt
* Transfermarkt
* SOCCERWAY
* Globalsportsarchive
UEFA konferencijų lyga

**UEFA konferencijų lyga** (2021–2024 m. ***UEFA Europos konferencijų lyga***) – kasmetinis futbolo klubų turnyras, kurį nuo 2021 m. vasaros organizuoja UEFA. Tai trečiasis Europos klubų futbolo lygmuo po Čempionų lygos ir Europos lygos. Turnyras iš pradžių buvo laikinai pavadintas „Europos lyga 2“, o 2019 m. rugsėjo 24 d. buvo pakeista į oficialų pavadinimą – Europos konferencijų lygą.

## Istorija

Nuo 2015 m. UEFA ėmė svarstyti idėją apie trečiojo lygio Europos varžybas, kurios suteiktų galimybę klubams iš pagal UEFA koeficientus silpnesnių šalių patekti į aukštesnius etapus, iš kurių šiuo metu jie iškristų dabartinėje Čempionų lygoje ir Europos lygoje.

2018 m. gruodžio 2 d. UEFA pranešė, kad naujas turnyras, laikinai pavadintas UEFA Europa League 2 arba tiesiog UEL2, prasidės nuo 2021-2022 metų sezono, sutinkamai su UEFA įsipareigojimu nekeisti Europinių varžybų dažniau nei treji metai. 2019 m. rugsėjo 24 d. pavadinimas buvo pakeistas į UEFA Europos konferencijos lygą, patvirtinta turnyro sistema.

Pirmąja šio turnyro nugalėtoja tapo Jose Mourinho treniruojama „AS Roma“ ekipa, kuri 2022 m. gegužės 25 d. Tiranoje vykusiame finale rezultatu 1:0 įveikė Roterdamo „Feyenoord“.

## Turnyro sistema
Dideli pokyčiai įsigaliojo Konferencijų lygos komandų paskirstyme nuo 2024–2025 m. sezono pradžios. Grupių etapą pakeitė naujas *lygos etapas*, kuriame, palyginus su grupių etapu komandų skaičius padidėjo nuo 32 iki 36. Komandos žaidžia po 8 rungtynes, visų komandų rezultatai vertinami vienoje lygoje, Šveicariškos sistemos pagrindu. Komandos yra suskirstytos į 4 krepšelius, ir žaidžia po 2 rungtynes su skirtingomis komandomis iš kiekvieno krepšelio. Rungtynės suskirstomos burtų būdu. Aštuonios aukščiausias vietas užėmusios komandos patenka į aštuntfinalį, o 16 komandų nuo 9-os iki 24-os vietų žaidžia pirminiame aštuntfinalyje, kurio nugalėtojai patenka į aštuntfinalį. Komandos, iškritusios iš UEFA Europos lygos *lygos etapo* nebeprisijungia prie Konferencijų lygos.

Kvalifikacija į UEFA Konferencijų lygą panaši į kvalifikaciją į UEFA Europos lygą. Ji padalinta į du kelius – Konferencijų lygos kelią bei Čempionų/Europos lygos kelią. Čempionų/Europos lygų keliu komandos pralaimėjusios kvalifikacijos rungtynes ​​Čempionų bei Europos lygose iškrenta tiesiai į UEFA Konferencijų lygą. Kvalifikacija Konferencijų lygos keliu grindžiama standartiniu UEFA koeficientų kriterijumi, kuris yra bendras visuose UEFA turnyruose. Buvo numatyta kad viso dalyvaus 184 komandos, galiausiai pirmajame sezone dalyvavo 181 komanda. Iš viso, 15 savaičių bėgyje vyksta 141 rungtynės, visos rungtynės vyksta ketvirtadieniais. Turnyro nugalėtojas iškovoja teisę dalyvauti UEFA Europos lygos grupių etape sekančiame sezone.

## Finalai

## Susiję puslapiai
* UEFA čempionų lyga
* UEFA Europos lyga

## Šaltiniai
Erika Freyer-Henkel

**Erika Jadvyga Vilhelmina Freyer–Henkel** (; 1910 m. rugpjūčio 18 d. Nidoje, Rytų Prūsija – 1997 m. spalio 7 d. Gelzenkirchene, VFR) – vokiečių tapytoja.

## Biografija
Gimė ir augo meniškoje aplinkoje: motinos tėvas Hermanas Blodė buvo žinomas tapytojų globėjas, Nidos dailininkų kolonijos įkūrėjas.

1930 m. Erika Henkel pradėjo studijuoti Karaliaučiaus universitete ir, tuo pačiu metu, Karaliaučiaus meno akademijoje pas profesorių Francą Ksaverą Wimmerį (1881–1937). Du semestrus žinias gilino Kelne ir Berlyne. 1934 m. išlaikė pirmuosius valstybinius egzaminus iš meno pedagogikos ir istorijos, o 1936 m. – ir antruosius. 1937 m. apsivedė su bendramoksliu peizažistu Haincu Freyeriu (1909–1939), pora 
*Pfahlbude* kaimelyje (dab.  prie Pasargės žiočių į Aistmares) įsigijo buvusios mokyklėlės pastatą ir įsirengė ten tapybos atelję.

Prasidėjusio Antrojo pasaulinio karo pradžioje vyras žuvo fronte. 1945 m. dailininkė persikėlė pas draugus į vakarinėje Vokietijoje esantį Gelzenkircheną, nuo 1950 m. iki 1972 m. dirbo mokytoja šio miesto 
*Rikardo Hucho gimnazijoje*. Atsostogų metu keliaudavo po Europą. 

Erikos Freyer–Henkel kūrybai poveikį padarė ankstyvieji ekspresionistai. Tapytoja buvo daugelio parodų Kelne, Diuseldorfe ir kituose Šiaurės Reino-Vetfalijos miestuose dalyvė, priklausė keletui dailinininkų susivienijimų.

## Šaltiniai
* Freyer-Henkel, Erika // Kunstakademie Königsberg 1845 – 1945. Biographien der Direktoren und Lehrer. (Bearbeitet von Ingeborg Nolde.)
* Freyer–Henkel, Erika // Ilona Motiejauskienė. ''Kelionė į prūsiškąjį „Barbizoną“ ''/ Draugija „Nidden“. – Klaipėda: Druka, 2013, psl. 101; ISBN 978-609-404-144-0 
* Pfahlbude, Grenzlandschule
* Erika Hedwig Wilhelmine Henkel
Kamos žemupio nacionalinis parkas

**Kamos žemupio nacionalinis parkas** (, ) – saugoma gamtos sritis Rusijoje, šiaurės rytų Tatarstane, Jelabugos ir Tukajaus rajonuose. Įsteigtas 1991 m.

Kamos žemupio nacionalinis parkas apima Kamos žemupio slėnį ir jos intakų Toimos, Tanaikos, Šilnos, Kriušos baseinus. Parko teritorijoje susiduria plačialapių–eglynų, plačialapių miškų bei pievinių stepių gamtiniai biotopai, todėl šis kraštas pasižymi įvairia gyvūnija ir augalija. Parke sutinkami briedžiai, stirnos, šernai, lūšys, barsukai, miškinės kiaunės, bebrai, voverės, ondatros, usūriniai šunys, žebenkštys, ūdros, iš retų rūšių – vandeniniai pelėausiai, rudieji ausyliai, Natuzijaus šikšniukai, beržinės sicistos, burundukai. Parke stebimos 180 paukščių rūšys, iš jų 136 – perinčios (tarp jų – didysis apuokas, naminė pelėda, baltoji pelėda, pelėsakalis, remeza, riešutinė, kiras kvatoklis), be to, 16 žuvų rūšių, 10 – varliagyvių (skiauterėtasis tritonas, pilkoji rupūžė ir kt.), 6 – roplių (angis, lygiažvynis žaltys, trapusis gluodenas ir kt.). Parke plėtojamas daugiausia vandens turizmas.


Национальный парк Нижняя Кама Урочище Красная горка (3).jpg|Krasnaja gorkos miškelis
Урочище "Большой бор". Правый берег реки Кама, Национальный парк "Нижняя Кама".jpg|Didžiojo šilo giraitė Kamos pakrantėje
Урочище "Большой Бор", "Богатый лог". Вид на реку Кама, Национальный парк "Нижняя Кама".jpg|Kamos žemupys rudenį
Nkama pumpjack.jpg|Naftos verslovė


## Nuorodos
* Oficiali parko svetainė
Karl Leo Herbert Guttmann

**Karlas Leo Herbertas Gutmanas** (; 1907 m. rugpjūčio 15 d. Klaipėdoje, Rytų Prūsija – 1978 m. birželio 18 d. Diuseldorfe, VFR) – vokiečių tapytojas peizažistas.

## Biografija
Dar vaikystėje susipažino su Nidos dailininkų kolonijoje gyvenusiais menininkais, su jais kartu irkluodavo Kuršių mariose. Jam didelę įtaką padarė bendravimas su Hansu Kalmajeriu (1882–1961), Ernstu Šaumanu (1890–1955) ir Johannesu Šulcu (1906–1982) – pastarasis net trejus metus jaunuolį mokė akvarelės ir piešimo technikos. Jaunąjį nidietį globojo ir žinomas peizažistas Karlas Štorchas (1864–1954).

Pateikęs komisijai savo paveikslą „Sena žvejo žmona“, Karlas Leo Herbertas Gutmanas buvo priimtas į Karaliaučiaus meno akademiją. 1935–1941 m. jis studijavo tapybą pas profesorius Eduardą Bišofą (1890–1974), Francą Marteną (1898–1970) ir Alfredą Partikelį (1888–1945). Įvairių parodų Karaliaučiuje dalyvis, šio miesto administracija nemažai jo darbų nupirko. 1939 m. buvo pašauktas į karinę tarnybą ir dalyvavo Antrajame pasauliniame kare. Pateko į Raudonosios armijos nelaisvę, iš kurios 1948 m. buvo paleistas.

Apsigyveno Diuseldorfe ir 1949–1973 m. dirbo Šiaurės Reino-Vestfalijos Ekonomikos ministerijos braižytoju. 1981 m. Diuseldorfo magistratas įsigijo didelę dailininko akvarelių ir piešinių anglimi paveikslų kolekciją. Nors Karlas Leo Herbertas Guttmannas nemažai keliavo po Europą (Italija, Jugoslavija, Prancūzija, Olandija) ir ten žavėjosi daugybe gražių vaizdų, bet iki gyvenimo pabaigos liko ištikimu Kuršių nerijos peizažų tapytoju.

## Šaltiniai
* Guttmann, Karl Leo Herbert // Kunstakademie Königsberg 1845–1945. Biographien der Direktoren und Lehrer. (Bearbeitet von Ingeborg Nolde.)
* Guttmann, Karl Leo Herbert // Ilona Motiejauskienė. ''Kelionė į prūsiškąjį „Barbizoną“ ''/ Draugija „Nidden“. – Klaipėda: Druka, 2013, psl. 104–105; ISBN 978-609-404-144-0 
* ''Nehrung war seine Heimat'' // Memeler Dampfboot Nr. 6, Juni 2010, S. 84
* Werke von Karl Leo Herbert Guttmann im Gerhart-Hauptmann-Haus
Jelabuga

**Jelabuga** (, ) – miestas Rusijoje, Tatarstane, ~200 km į rytus nuo Kazanės, Kamos dešiniajame krante, prie jos intako Toimos žiočių; rajono centras. Plentai į Kazanę, Naberežnyje Čelnus, Iževską. Svarbus naftos gavybos pramonės centras. Taip pat vystoma automobilių ir kitų įrengimų, gelžbetonio, plytų gamybos, lengvoji, elektronikos, maisto (mėsos, pieno, duonos) pramonė. Veikia šiluminė jėgainė.

Yra Kazanės universiteto Jelabugos filialas, istorijos, architektūros ir meno muziejus, Ivano Šiškino, Nadeždos Durovos, Marinos Cvetajevos, Vladimiro Bechterevo namai-muziejai. Yra 1821 m. pastatyta katedra-soboras, Jelabugos Kazanės Dievo Motinos moterų vienuolynas (1856 m.), išlikusi XVIII–XX a. pr. imperinė architektūra.

2013 m. 51,7 % miesto gyventojų buvo rusai, 42,6 % – totoriai, 1,0 % – čiuvašai, 0,8 % – udmurtai, 0,2 % – mariai.

## Istorija
Miesto apylinkėse rastas I tūkstantmečio 2-ojoje pusėje naudotas piliakalnis. XVII a. dab. miesto vietose minimas Triochsviatskojės kaimas. 1780 m. Jelabugai suteiktas miesto statusas.


Спасский собор с колокольней, вид с городиша.jpg|Jelabugos katedra
Дом музей им.Шишкина.jpg|I. Šiškino muziejus
Чертово городище елабуга.jpg|Bokštas ant Jelabugos („Velnių“) piliakalnio
Elabuga ul kazanskaya.jpg|Senamiestis


## Šaltiniai
Emocinis intelektas

**Emocinis intelektas** (dar apibūdinamas kaip emocinis koeficientas ar emocinis intelekto koeficientas; ) – žmogaus sugebėjimas atpažinti savo emocijas bei suprasti kitų žmonių emocijas. Tai sugebėjimas atskirti įvairius jausmus, tinkamai juos įvardyti bei naudoti emocinę informaciją valdant savo mąstymą ir poelgius. Emocinis intelektas reikalingas emocijoms suvaldyti bei pakreipti taip, kad žmogus galėtų prisitaikyti prie aplinkos, tuo pat metu pasiekdamas savo tikslus.

Emocinis intelektas apima tokius sugebėjimus kaip suvokti ir išreikšti save, sukurti gerus santykius su kolegomis, greitai atsigauti po streso, pralaimėjimų ir neigiamų emocijų, suprasti ir naudoti nežodinę informaciją (gestus, toną ir pan.). Jis susideda iš dviejų pagrindinių komponentų: kaip mes patys matome save ir kaip mus mato aplinkiniai. Dauguma žmonių savo EQ linkę pervertinti. 

Šis terminas pirmą kartą buvo paminėtas 1964 m. Michael Beldoch pranešime ir tapo plačiau žinomas 1995 m. Daniel Goleman parašius knygą, kurios antraštė teigia, jog emocinis intelektas gali būti svarbesnis nei IQ. Knyga buvo atspausdinta 5,000,000 vienetų tiražu bei išversta į 40 kalbų. Visuomenės susidomėjimas terminu pasiekė piką apie 2006 m. Tačiau ne visi mokslininkai su šia analize bei jos išvadomis sutinka.

Teigiama, jog sėkmingi įmonių vadovai pasižymi ne tik (ir ne tiek) planavimo ar finansavimo išmanymu, kiek gera emocine kompetencija. Ši kompetencija paaiškina, kodėl yra nemažai daug pasiekusių žmonių, kurių IQ gana vidutinis. Be to, emocinis intelektas įvardijamas kaip svarbus reikalavimas praktiškai bet kuriam lyderiui ar vadovui.

## Šaltiniai
Smėlio karaliai

**Smėlio karaliai** () – George R. R. Martin apsakymas, pirmą kartą publikuotas 1979 m. žurnale „Omni“.

Apsakymo veiksmas vyksta tolimoje ateityje, kur žmonija kolonizavusi įvairias planetas, vadinamojoje „Tūkstančio pasaulių“ () visatoje, kaip ir G. R. R. Martino kūriniai – „Dying of the Light“, „Nightflyers“, „A Song for Lya“ ir kiti. Pagrindinis apsakymo veikėjas yra sadistiškų polinkių turintis egzotinių žiaurių gyvūnų entuziastas. Paskutinis jo pirkinys yra *smėlio karaliai* – iš nežinia kokios planetos kilusi neaiški gyvybės forma, primenanti bendruomeninius vabzdžius. Sukurti šį personažą Martiną įkvėpė koledžo laikų draugas, auginęs piranijas ir kartais joms į akvariumą įmesdavęs auksinių žuvelių.

1980 m. „Smėlio karaliai“ laimėjo Hugo ir Nebula premijas už geriausią apsakymą. Iš pradžių Martinas rašė apsakymą kaip planuojamos didesnės serijos dalį, tačiau idėja liko neįgyvendinta ir daugiau apsakymų apie smėlio karalius jis nėra parašęs.

Lietuviškai apsakymas išleistas 1994 m. „Eridano“ leidyklos, anglosaksų fantastikos apsakymų rinkinyje tokiu pačiu pavadinimu.

## Adaptacijos
1987 m. pagal „Smėlio karalius“ buvo sukurta septintoji „DC Science Fiction Graphic Novel“ komiksų antologijos dalis.

1995 m. pagal apsakymą sukurta pirmoji fantastinių filmų antologijos „The Outer Limits“ serija.

## Šaltiniai
Eisvinas Utyra

**Eisvinas Utyra** (g. 1990 m. rugsėjo 14 d. Jonava) – Lietuvos futbolininkas, treneris. Žaidė saugo pozicijoje. Didžiąją karjeros dalį praleido „Lietavos“ (dabar FK Jonava) klube. 

## Karjera
### Žaidėjo karjera
2017 m. vasarą baigė profesionalo karjerą ir pradėjo trenerio darbus.

2018 m. buvo Jonava B treneriu.

### Trenerio karjera
FK Jonava klubui iškritus iš A lygos, 2019 m. tapo šios ekipos vyr. treneriu. 2020 m. komandai sportiniu principu iškovojus teisę kilti į A lygą buvo nusamdytas vyr. treneris iš Serbijos. Tačiau LFF sprendimu klubas negavo A lygos licencijos, naujasis treneris išvyko, ir E.Utyra grįžo į Jonavos vyr. trenerio postą.

2022 m. gruodžio mėn. tapo FK Jonava vadovu.

Nuo 2024 m. dirbo FK Jonava vyr. treneriu. Jonaviškiai 2024 m. rungtyniavo Antroje lygoje ir joje iškovojo antrą vietą, bei pateko į Pirmą lygą.

## Pasiekimai
;kaip žaidėjas:
:Pirmos lygos nugalėtojas (2): 2012, 2015.

## Šaltiniai

## Nuorodos
* ''lietuvosfutbolas.lt''
* uefa.com
Mąstymas

**Mąstymas** – asmens pažintinės veiklos procesas, tai yra apibendrintas ir netiesioginis tikrovės atspindėjimas. Skiriamos šios svarbiausios mąstymo rūšys: veiksminis, vaizdinis ir sąvokinis bei jo formos: sąvokos, sprendimai, samprotavimai. Mąstymas būna tiek sąmoningas tiek nesąmoningas. Jam labai reikšmingos emocijos. Tai asmenybės savimonės dalis ir ypatingas objektas, į kurio struktūrą įeina savęs, kaip mąstymo subjekto, samprata, savų ir svetimų minčių skyrimas, dar neišspręstos problemos suvokimas kaip savos, savo santykio su problema suvokimas. Mąstymą tiria psichologija, filosofija, sociologija, fiziologija, formalioji logika, kibernetika. 

## Išnašos
Zainskas

**Zainskas** (, ) – miestas Rusijoje, rytiniame Tatarstane, 246 km į pietryčius nuo Kazanės, prie Zajaus upės; rajono centras. Pro miestą eina Almetjevsko–Naberežnyje Čelnų plentas ir geležinkelis. Elektrotechnikos, metalo apdirbimo, statybinių medžiagų, maisto (cukraus, pieno) pramonė. Veikia Zainsko VRE (šiluminė jėgainė). Šalia miesto ant Zajaus upės sudarytas Zainsko tvenkinys. Yra krašto muziejus.

2019 m. 45,3 % miesto gyventojų buvo rusai, 51,4 % – totoriai, 1,1 % – čiuvašai.

## Istorija
Zainskas ėmė augti apie 1652 m. pastatytą karinę tvirtovę.

1956 m., statant Zainsko VRE, įkurta Naujojo Zajaus gyvenvietė (nuo 1962 m. – miesto tipo gyvenvietė). 1978 m. ji sujungta su Senuoju Zajumi į Zainsko miestą.

## Šaltiniai
Zajus

**Zajus** (, ) – upė Rusijoje, rytų Tatarstane; Kamos kairysis intakas. Prasideda keliomis ištakomis Bugulmos–Belebėjaus aukštumoje, Bugulmos apylinkėse. Teka į šiaurės vakarus, aukštupyje vadinama ***Stepių Zajumi*** (*Степной Зай*). Įteka į Kamą (jos protaką Senąją Kamą) 9 km nuo jos žiočių.

Didesni intakai: Zajus Karatajus, Ursala, Šumyška, Sarapala, Miškų Zajus, Zyčia.

Upės mityba mišri, daugiausia sniego tirpsmo vandenų. Per pavasarinį potvynį nuteka 49 % metinio nuotėkio. Laikosi užšalusi nuo lapkričio iki kovo. 71 km nuo žiočių patvenkta, sudarytas Zainsko tvenkinys.

Didžiausios gyvenvietės prie Zajaus: Karabašas, Almetjevskas, Zainskas.

## Šaltiniai
Vienos derbis

**Vienos derbis** – futbolo derbis tarp dviejų Vienos miesto komandų – FK Austria Wien ir SK Rapid Wien. Abidvi komandos laikomos geriausiomis Austrijoje, jos laimėjo daugiau titulų nei bet kuri kita komanda. Komandos susitinka Austrijos Bundeslygoje, Austrijos taurėje ir supertaurėje.

Pirmąkart komandos susitiko 1911 m. rugsėjo 8 d., tada „Rapid“ įveikė „Austria“ 4–1. Per sužaistas 328 rungtynes „Rapid“ laimėjo 137 kartus, „Austria“ – 117, dar 74 mačai baigėsi lygiosiomis. Derbis yra daugiausiai kartų sužaistas Europoje po Old Firmo tarp Celtic FC ir Rangers FC ir Edinburgo derbio tarp Heart of Midlothian FC ir Hibernian FC (abu vyksta Škotijoje).

## Statistika

### Daugiausiai įvarčių įmušęs žaidėjas

### Daugiausiai „sausų vartų“ išlaikęs vartininkas

### Rekordai

#### Didžiausia persvara

**Daugiausiai įvarčių (iš viso)**
Hotter than July

**„Hotter than July“** – devynioliktas amerikiečių atlikėjo Stevie Wonder albumas, išleistas 1980 m. rugsėjo 29 d. „Motown's Tamla“ leidėjų. Jis tapo platininiu ir pasiekė 3-ią vietą JAV Billboard pardavimuose. Tai pats sėkmingiausias Stivio albumas Jungtinėje Karalystėje, ten užėmęs 2-ą vietą, įskaitant ir keturis singlus, patekusius į top dešimtuką. Pirmajam, trečiajam ir ketvirtajam singlui buvo sukurti muzikiniai vaizdo klipai. 1982 m. albumas buvo nominuotas geriausiam soulo ir ritmenbliuzo albumui „American Music Awards“ apdovanojimuose.

## Dainų sąrašas
Visas dainas kūrė Stevie Wonder, išskyrus kur pažymėta.

#### Pirmoji pusė

# „Did I Hear You Say You Love Me“ – 4:07
# „All I Do“ (muzika: Wonder; žodžiai: Wonder, Clarence Paul, Morris Broadnax) – 5:06
# „Rocket Love“ – 4:39
# „I Ain't Gonna Stand for It“ – 4:39
# „As If You Read My Mind“ – 3:37

#### Antroji pusė

# „Master Blaster (Jammin')“ – 5:07
# „Do Like You“ – 4:25
# „Cash in Your Face“ – 3:59
# „Lately“ – 4:05
# „Happy Birthday“ – 5:57

## Išnašos
Teisėkūros žinios

**Teisėkūros žinios** – oficialaus leidinio „Valstybės žinios“ tęstinis leidinys, leidžiamas du kartus per savaitę (trečiadieniais ir šeštadieniais) elektroninis *pdf*, *epub* ir *docx* formatais teisės leidinys. Leidinį leidžia ir teisės portalą valdo UAB „Teisėkūros žinios“.

## Istorija

Pagal priimtą Lietuvos Respublikos teisėkūros pagrindų įstatymą oficialaus leidinio „Valstybės žinios“ popierinio varianto spausdinimas buvo nutrauktas 2013 m. gruodžio 31 d. Nuo 2014 m. balandžio 1 d. Seimo leidykla toliau leido elektroninę „Valstybės žinios“ pdf versiją. 2016 m. gruodžio 31 d. nutraukus „Valstybės žinios“ leidybą buvę „Valstybės žinių“ darbuotojai įkūrė naują įmonę ir pratęsė „Valstybės žinių“ kilnų darbą – puoselėti švietėjiškas tradicijas teisėkūroje – pradėtas leisti elektroninis *pdf* leidinys „Teisėkūros žinios“. Nuo 2019 m. sausio 1 d. leidinys papildomai leidžiamas *epub* ir *docx* formatais.

## Elektroninio leidinio struktūra

I skyrius. Lietuvos Respublikos įstatymai;

II skyrius. Lietuvos Respublikos tarptautinės sutartys;

III skyrius. Kiti Lietuvos Respublikos Seimo priimti teisės aktai;

IV skyrius. Respublikos Prezidento dekretai;

V skyrius. Lietuvos Respublikos Vyriausybės nutarimai;

VI skyrius. Konstitucinio Teismo sprendimai, nutarimai, išvados;

VII skyrius. Įsiteisėję teismų sprendimai ir nutartys;

VIII skyrius. Ministrų, Vyriausybės įstaigų, kitų valstybės valdymo institucijų vadovų norminiai teisės aktai;

IX skyrius. Kolegialių institucijų norminiai teisės aktai;

X skyrius. Informaciniai skelbimai.

## Teisės portalas

Apie mus; Elektroninis leidinys; Informaciniai skelbimai; Naujienos; Teismų praktika; Nemokami teisės aktų ir jų suvestinių redakcijų leidiniai; Lietuvos valstybingumas; Dizaino, maketavimo pavyzdžiai ir leidyba.

## Darbuotojai

UAB „Teisėkūros žinios“ direktorius Algirdas Sruoga

## Šaltiniai


## Nuorodos

*Teisės aktų portalas „Teisėkūros žinios“.
1986 m. pasaulio moterų rankinio čempionatas

**1986 m. pasaulio moterų rankinio čempionatas** – 9-asis pasaulio moterų rankinio čempionatas, kuris vyko 1986 m. gruodžio 4 - gruodžio 14 dienomis Nyderlanduose. Varžybos vyko devyniolikoje miestų.

Čempionato nugalėtoja antrą kartą tapo Sovietų Sąjungos rinktinė. Pirmas tris vietas užėmusios šalys pelnė pakvietimus į 1988 m. vasaros olimpines žaidynes.

## Grupinės varžybos
### A grupė

### B grupė

### C grupė

### D grupė

## Pagrindinis raundas
### E grupė

### F grupė

## Klasifikacinis etapas

### Dėl 13-16 vietų

### Finalai
; Dėl 11 vietos

; Dėl 9 vietos

; Dėl 7 vietos

; Dėl 5 vietos

; Bronzinis finalas

; Auksinis finalas

## Šaltiniai
Liublino Švč. Mergelės Marijos Nugalėtojos Ėmimo į dangų bažnyčia

**Švenčiausios Mergelės Marijos Nugalėtojos Ėmimo į dangų bažnyčia** () – Romos katalikų šventovė pietų Lenkijos Liublino mieste. Stanislovo Narutavičiaus gatvėje iškilusi rektorinė bažnyčia yra paminklinė, turinti gotikos ir renesanso bruožų. Priskirta Liublino arkivyskupijai, dar kartais pavadinama  brigitiečių ar vizitiečių (pagal buvusią priklausomybę) bažnyčia.

## Istorija
1412 m. šventovę, kaip padėkos ženklą už pergalę Žalgirio mūšyje, fundavo Jogaila. Prieš tai šioje vietoje stovėjo 1396 m. pašventinta *Švč. Mergelės Marijos, šv. Sofijos ir šv. Barboros [[koplyčia]]*. Pasak legendos, naująją bažnyčią statė Žalgirio mūšyje į nelaisvę paimti kryžiuočiai. 1426 m. pabaigus statybas Lenkijos karalius į miestą pakvietė Brigitiečių ordiną, nes būtent Šv. Brigita padėjo lietuvių–lenkų pajėgoms pasiekti pergalę aukščiau minėtame mūšyje. Brigitiečių konventas Liubline buvo pirmasis šio ordino vienuolynas Lenkijoje. Bažnyčia stovėjo kiek nuošaliau nuo miesto mūrų ir ją dažnokai apiplėšdavo. Vėliau trumpam šventovė buvo perduota Vizitiečių ordinui. Po Trečiojo ATR padalijimo ir keleto sukilimų šalyje Rusijos carinės administracijos įsakymu ir brigitietės, ir vizitietės turėjo iš savo vienuolynų Liubline išsikraustyti, o bažnyčia tapo rektorine. Tokia ji išliko iki šiol, dabartinis rektorius yra kun. kan. Dariušas Marekas Bondyra.

## Architektūra
Vieta šventovei statyti Jogaila parinko neatsitiktinai – netoli nuo šios vietos viduramžiais metais ėjo istorinis kelias į Vilnių. Dabartinis tinkuotų raudonų mūro plytų pastatas atrodo kiek žemesnis nei statybų pradžioje – vėliau aplinkui išaugo storokas kultūrinis sluoksnis. Bažnyčia ir šalia stovintis vienuolynas išlaikė savo pirmąprades gotikines formas. 

XVI a. abi šventovės navos buvo perdengtos naujai ir atsirado kryžmiški briaunoti skliautai. 14 m aukščio varpinės bokštas iškilo XVI–XVII a. Pati bažnyčia nedidelė, viduje išliko gotikinės freskos, kurios vaizduoja karaliaus Kazimiero Jogailaičio atvykimą į miestą. Šonuose – XVII a. nutapyti paveikslai iš Šv. Brigitos gyvenimo. Šios šventosios atvaizdas yra ir pagrindiniame altoriuje. Bažnyčios fundatorių Jogailą primena epitafija ir Žalgirio mūšio koplyčia.

## Šaltiniai

* Kawałko P., Nestorowicz Z., Denys M. *Lublin Przewodnik, historia, co warto zobaczyć, mapy, noclegi, gastronomia, ciekawostki* – Lublin: Wydawnictwo Archidiecezji Lubelskiej „Gaudium”, 2012, s. 266–270; ISBN 978-83-7548-115-0
*  Marta Denys, Marek Wyszkowski. *Lublin i okolice*
* Magdalena Skóra. ''Kościół pw. Matki Boskiej Zwycięskiej (pobrygidkowski) w Lublinie'' // Teatr NN.pl Leksykon Lublin

## Nuorodos
* Bažnyčios internetinė svetainė (pl, en, ru)
Anglinis (Utenos r.)

**Anglinis** – ežeras Lietuvoje, Utenos rajone, 10,5 km į pietvakarius nuo Utenos. Ežero ilgis iš pietvakarių į šiaurės rytus – 0,37 km, plotis – iki 0,32 km. Altitudė 163 m. Pietinis krantas aukštas, kiti krantai žemi, šiaurėje pelkėti, daugiausia apaugę medžiais ir krūmais. Pakrantėse plyti pievos. Šiaurėje išteka upelis link netoliese telkšančio Gilužio ežero (Vastapo ežero intako Gulbės upelio baseinas). Į pietus įsikūręs Bajoriškių kaimas.

## Šaltiniai
Alan Watts

**Alanas Vatsas** (Alan Wilson Watts; 1915 m. sausio 6 d. – 1973 m. lapkričio 16 d.) – britų-amerikiečių filosofas, kuris vienas pirmųjų interpretavo ir išpopuliarino rytų filosofiją vakarų auditorijai. 

Labiausiai išgarsėjo kaip paskaitų, knygų ir straipsnių apie Rytų dvasingumą, religijas ir filosofijas autorius (dzenas, daoizmas, advaita vedanta). Kritikavo krikščionybę dėl teisuoliškumo, griežtumo, tačiau nepalaikė ir budizmo askezių, neprisiskyrė jokiai religijai.

## Biografija

Gimė ir ankstyvuosius metus praleido Čislherste, Anglijoje. Nuo 1932 m. iki 1939 m. dirbo Pasauliniame Tikėjimų Kongrese Londone, kur susipažino su įvairiais Vakarų ir Rytų filosofų veikalais. Vėliau persikraustė į Jungtines Valstijas ir 1938 m. Niujorke pradėjo domėtis dzenbudizmu. Siekdamas karjeros, jis lankė Seabury-Western teologijos seminariją Evantsone, Ilinojuje, kur gavo teologijos magistro laipsnį. A. Vatsas tapo vyskupu 1945 m., tačiau 1950 m. paliko tarnystę ir po metų persikraustė į San Franciską, kur dėstė filosofiją ir psichologiją Amerikos Akademijoje. 1956 m. nutraukė dėstytojavimą bei tapo rašytoju ir paskaitininku. Skaitė paskaitas įvairiuose koledžuose, universitetuose (Harvarde, Jeile, Kembridže), medicinos mokyklose, JAV, Kanadoje, Europoje bei Azijoje iki pat mirties. Turėjo 3 žmonas, su jomis susilaukė 7 vaikų.

## Pasaulėžiūra

A. Vatso pasaulėžiūrai įtaką padarė Anri Bergsonas, Frydrichas Nyčė, Karlas Gustavas Jungas, Havelokas Elis, Bernardas Šo, Vivekananda, D. T. Suzuki, Helena Blavatskaja ir kt. A. Vatsas aiškino, kad žmonės Vakaruose yra pasimetę, nes ieško paguodos pamalonindami savo ego. A. Vatsas manė, jog vienas svarbiausių dalykų, kuriuos galima išmokti iš Rytų kraštų žmonių patirčių yra jų metodai keisti žmogaus sąmonę. Anot jo, tokiu būdu mes galime suprasti, kad viskas tarpusavyje yra susiję. O būtybės, tarp kurių ir žmogus, kuriuos mes laikome atskirais individais, iš tiesų, yra vieno ir to paties reiškinio pasireiškimas. Jis taip pat manė, jog haliucinogenai (serotoninerginiai psichodelikai, tokie kaip LSD ar psilocibinas) gali būti naudingi siekiant pakeisti sąmonę ir pats teigė, jog eksperimentavo su jais, norėdamas geriau suprasti šiuos klausimus."

## Išnašos
Lanternos derbis

**Derby della Lanterna** (*Lanternos derbis*) – futbolo derbis tarp dviejų pagrindinių Italijos Genujos miesto komandų – U.C. Sampdoria ir Genoa C.F.C. Komandos žaidžia Stadio Luigi Ferraris stadione. 

Derbio pavadinimas kilęs nuo pagrindinio miesto švyturio vardo *[[Genujos švyturys|Lanterna]]*. Abi miesto komandos išskirtinės lygoje savo amžiumi – Genoa klubas yra pats seniausias šiuo metu veikiantis Italijoje, o Sampdoria – jauniausias lygos klubas.

## Statistika

*2018 m. lapkričio 25 d.*

## Pasiekimai

## Šaltiniai
Atabradinis

**Atabradinis** - ežeras Lietuvoje, Utenos rajone, 7,5 km į pietus nuo Utenos, Deguliškės miške. Ežero ilgis iš šiaurės į pietus - 0,2 km, plotis - iki 0,09 km. Altitudė 133,1 m. Krantai žemi, pelkėti, plačiai apaugę krūmynais. Šiaurėje išteka upelis link U-2 upelio (Utenaitės intakas). Ežeras gausiai užžėlęs vandens augalija, užankantis, yra plaukiojančių salų.

## Šaltiniai
Ąžuolinis

**Ąžuolinis** – ežeras Lietuvoje, Utenos rajone, 5,5 km į rytus nuo Daugailių. Ežero ilgis iš šiaurės į pietus – 0,56 km, plotis – iki 0,32 km. Altitudė 173,5 m. Krantai žemi, ištisai apaugę medžiais. Ežerą supa Ąžuolyno, Girelės ir Eglių miškai, tik rytinėje pakrantėje įsikūręs Vajasiškio kaimas, eina kelias . Ežeras nenutekantis, priklauso Šventosios upės intako Šavašos baseinui.

## Šaltiniai
Bagdoniškis (ežeras)

**Bagdoniškis** – ežeras Lietuvoje, Utenos rajone, 3 km į šiaurės rytus nuo Sudeikių miestelio, 0,5 km į rytus nuo Alaušo ežero. Ežero ilgis iš pietvakarių į šiaurės rytus – 0,55 km, plotis – iki 0,47 km. Altitudė 148 m. Yra 0,06 ha salelė. Rytinė ir pietinė ežero dalys gausiai užžėlę vandens augalija. Kranto linija labai vingiuota. Krantai neaukšti, daug kur apaugę medžiais. Ežerą supa Ruklių miškas, tik šiaurinėje ir rytinėje pakrantėse plyti pievos, įsikūręs Maneičių kaimas. Šiaurėje išteka upelis link už kelių metrų telkšančio Maneičių V tvenkinio (Alaušo ežero baseinas).

## Šaltiniai
Baltelis (Utenos r.)

**Baltelis** arba **Baltelė** – ežeras Lietuvoje, Utenos rajone, 13 km į rytus nuo Tauragnų. Ežero ilgis iš šiaurės vakarų į pietus – 0,62 km, plotis – iki 0,25 km. Altitudė 147,5 m. Rytinis krantas aukštas. Krantai ištisai apaugę medžiais. Ežerą iš visų pusių supa miškai – Ažvinčių-Minčios giria, Užupio ir Vaišnoriškės miškai. Pietuose į Baltelio ežerą įteka upelis iš Byvainio ežero, o šiaurės vakaruose išteka upelis į čia pat telkšantį Utenykščio ežerą (Būkos upės baseinas). Šiaurrytiniu krantu eina riba su Ignalinos rajonu.

## Šaltiniai
Baltys (Utenos r., Utenos sen.)

**Baltys** – ežeras Lietuvoje, Utenos rajone, 9 km į pietus nuo Utenos. Ežeras ovalo formos, ilgis iš šiaurės vakarų į pietryčius – 0,43 km, plotis – iki 0,33 km. Altitudė 154,5 m. Vakarinis krantas aukštas, kiti – žemi. Krantai apaugę siauru medžių ruožu. Pakrantėse plyti pievos, dirbami laukai. Šiaurėje išteka upelis link Vyžuonos intako Viešos. Rytinėje pakrantėje įsikūręs Pabaltės kaimas. Pietvakarine pakrante eina geležinkelis Švenčionėliai – Utena.

## Šaltiniai
Baltys (Utenos r., Vyžuonų sen.)

**Baltys** – ežeras Lietuvoje, Utenos rajone, 1,5 km į šiaurės rytus nuo Vyžuonų, Vyžuonų miške. Ežero ilgis iš pietvakarių į šiaurės rytus – 0,57 km, plotis – iki 0,29 km. Altitudė 100,4 m. Vakarinis krantas aukštas, kiti žemi. Krantai ištisai apaugę medžiais. Pietuose išteka upeliukas link Šventosios upės intako Vyžuonos. Šiaurvakarinėje pakrantėje yra įrengta poilsiavietė, eina kelias .

## Šaltiniai
Your Song

**„Your Song“** – daina, kurią parašė britų atlikėjas Elton John, kartu su dainos tekstų autoriumi Bernie Taupin. Daina pasirodė antrajame Eltono Džono albume, pavadintame jo vardu – „Elton John“, išleistame 1970 m. Daina buvo išleista tų pačių metų spalį Amerikos Valstijose. Ji taip pat buvo B-pusė dainai „Take Me to the Pilot“, tačiau dėl savo populiarumo, pakeista į A-pusę, nors abi buvo daug kur grojamos. „Your Song“ sugebėjo pasiekti 8-ą vietą Amerikos Billboard pardavimų sąraše. Jungtinėje Karalystėje ji užkopė į 7-ą vietą. Kitose keliose šalyse irgi sugebėjo patekti į top dešimtukus. 

Pirmą kartą ši daina buvo išleista amerikiečių roko grupės „Three Dog Night“ 1970 m. kovą jų trečiajam studijiniam albumui „It Ain't Easy“. Jie neišleido dainos kaip singlo, kadangi norėjo, kad pats Eltonas, kaip tuo metu kylanti žvaigždė, įrašytų ir jį išleistų.

1998 m. „Your Song“ buvo įtraukta į Grammy šlovės muziejų. 2004 m. ši daina „Rolling Stone“ žurnalo 500 visų laikų geriausių dainų sąraše užėmė 137-ą vietą, įskaitant ir 2010 m. Šios dainos demo versija buvo įtraukta į Eltono dainų rinkinį „To Be Continued“ (1990 metais). Šias dainas perdainavo tokios garsios atlikėjos kaip Ellie Goulding bei Lady Gaga.

## Atlikėjų sąrašas

* Elton John – pianinas, vokalas
* Paul Buckmaster – aranžavimas
* Frank Clark – akustinė gitara
* Gus Dudgeon – prodiusavimas
* Colin Green – gitaras
* Clive Hicks – 12-kos stygų gitara
* Barry Morgan – būgnai
* Dave Richmond – bosinė gitara